Ѽпрест҃а́я дв҃о, всебл҃га́гѡ сн҃а мт҃и всебл҃га́я, ца́рствующагѡ гра́да и ст҃а́гѡ хра́ма сегѡ̀ покро́ве, всѣ́хъ су́щихъ во грѣсѣ́хъ и ско́рбехъ, бѣда́хъ же и болѣ́знехъ вѣ́рная предста́тельнице и засту́пнице!̀ моле́бное пѣ́ніе сіѐ, ѿ на́съ, недосто́йныхъ ра̂бъ твои́хъ, тебѣ̀ возноси́мое:и я́коже дре́вле грѣ́шника, на вся́къ де́нь мно́гажды предъ̑ чтс̑но́ю ікѡ́ною твое́ю моли́вшагося, не презрѣ́ла єсѝ, по неча́янную ра́дость покая́нія тому̀ дарова́ла єсѝ, и усе́рднымъ къ сн҃у твоему̀ хода́тайствомъ сего̀ ко проще́нію грѣ́шника преклони́ла єсѝ, та́кѡ и ны́нѣ не пре́зри моле́нія на́съ, недосто́йныхъ ра̂бъ твои́хъ, но умолѝ сн҃а твоего̀ и бг҃а на́шего, да и всѣ̂мъ на́мъ, съ вѣ́рою и умиле́ніемъ предъ̑ цѣльбоно́снымъ ѡ́бразомъ твои́мъ покланя́ющымся, по коегѡ́ждо потре́бѣ неча́янную ра́дость да́руетъ:грѣ́шникѡмъ, во глубину̀ ѕѡ́лъ и страсте́й углѣба́ющымъ – вседѣ́йственное вразумле́ніе, покая́ніе же и сп҃се́ніе:су́щымъ въ ско́рбехъ и печа́лехъ – утѣше́ніе:въ бѣда́хъ и ѡѕлобле́ніихъ пребыва́ющымъ – соверше́нное си́хъ избы́тіе:малоду̂шнымъ и ненадє́жнымъ – наде́жду и терпѣ́ніе:въ ра́дости и изъ̑ѻби́ліи живу́щымъ – непреста́нное бл҃годѣ́телю бл҃годаре́ніе:бѣ́дствующымъ — млс̑ть:су́щымъ въ болѣ́зни – исцѣле́ніе и укрѣпле́ніе:ижди́вшымъ ѿ неду́га у́мъ – ума̀ возвраще́ніе и ѡбновле́ніе:ѿходя́щымъ въ вѣ́чную и несконча́емую жи́знь – па́мять сме́ртную, умиле́ніе и ѡ грѣсѣ́хъ сокруше́ніе, ду́хъ бо́дръ и тве́рдую на милосе́рдіе судіѝ наде́жду